**Roma Nemzetiségi Önkormányzat**

**3396 Kerecsend, Fő út 55.**

**Tel.: (36) 550-320 Fax.: (36) 550-328**

**e-mail: jegyzo@kerecsend.hu**

***J e g y z ő k ö n y v***

***a Kerecsendi Roma Nemzetiségi Önkormányzat***

***2022. május 13.-ai testületi üléséről***

**Az ülésen elfogadott döntések:**

|  |  |
| --- | --- |
| 11/2022. (V.13.) RNÖ határozat | A fellebbezési eljárás megindításáról a sikertelen 2022. évi feladat alapú támogatás pályázata miatt. |
| 12/2022 (V.13.) RNÖ határozat | Az éves kirándulás megszervezéséről |
| 13/2022 (V.13.) RNÖ határozat | Az augusztus 6.-i Romanap megszervezéséről |
| 14/2022 (V.13.) RNÖ határozat | A roma gyermekek részvételéről Heves Megyei „Ki mit tud?” vetélkedőn |
| 15/2022 (V.13.) RNÖ határozat | Elekné Katalin meghívásáról a következő testületi ülésre |
| 16/2022 (V.13.) RNÖ határozat | A Dankó utcában található kőhíd korlátjának a pótlásáról |
| 17/2022 (V.13.) RNÖ határozat | A Roma Háborús Hősök emlékmű helyreállításáról |

*A jegyzőkönyv 10-15. közötti számozott oldalt tartalmaz.*

**J E G Y Z Ő K Ö N Y V**

**Készült:** 2022. május 13-án Roma Nemzetiségi Önkormányzat képviselő-testületi ülésén (Kerecsend, Fő u. 55.)

**Jelen vannak:**

Suha József elnök

Nagy Ferenc elnök-helyettes

Váradi Tiborné képviselő

Burai József képviselő

dr. Szász Kata jegyző

Sári László polgármester

**Az ülés napirendjei:**

1. Tájékoztató az előző testületi ülés óta eltelt intézkedésekről

előadó: Suha József elnök

1. Költségvetési beszámoló és tervezett kiadások ismertetése

előadó: Suha József elnök

1. Egyebek

**Suha József elnök**

Tisztelettel köszöntöm a kedves megjelent képviselő-társaimat, külön üdvözlöm az újonnan kinevezett jegyzőt és a polgármester urat a testületi ülésünkön. Balogh Ferenc képviselőúr távolmaradását előre jelezte. Ennek ellenére megállapítom, hogy határozatképesek vagyunk.

A mai ülés jegyzőkönyvének hitelesítésével Nagy Ferenc elnök-helyettest javaslom megbízni.

Javaslom továbbá, hogy a meghívó szerinti napirendi pontokat tárgyaljuk meg.

*Az RNÖ a javaslatot elfogadta, a jegyzőkönyv hitelesítésével Nagy Ferenc elnök-helyettest bízta meg, a napirendhez javaslat nem hangzott el.*

1. **napirendi pont:**

**Suha József elnök**

Áprilisban egy Heves Megyei megbeszélésen vettem részt, ahol tájékoztatást kaptam arról, hogy milyen romaságot érintő pályázatok lesznek, valamint meghívást kaptam több megyei szintű rendezvényre. Ezek közül az egyik a választásról szólt melyben felhívták a figyelmet a roma lakosság mozgósítására, hogy a lakosság minél nagyobb számban vegyen részt az áprilisi országgyűlési választásokon.

Továbbá részt vettem egy olyan Heves Megyei rendezvényen mely fő témája a rendőrségi kooperáció volt. Nagy örömmel tájékoztatlak bennetek arról, hogy ezen a rendezvényen a kerecsendi polgárőr egyesület kitüntetést vehetett át melyet Nagy Ferenc elnök-helyettes vett át a nevükben.

Végezetül pedig szeretném megköszönni Kiss Sándor, a volt jegyzőúr munkáját mellyel hozzájárult a Roma Nemzetiségi Önkormányzat zavartalan működéséhez.

Kérem fogadjátok el az elnöki beszámolómat.

*A Képviselő testület az elnöki tájékoztatáshoz kérdést nem tettek fel, a tájékoztatást tudomásul vették.*

1. **napirendi pont:**

**Suha József elnök**

Remélem mindannyian megkaptátok a kiküldött pénzügyi ismertetőt, mely alapján 2022.04.30.-án 450.120 Ft volt a számlánkon. Tájékoztatlak benneteket, hogy mivel a 2021.-es évben a vírushelyzetre való tekintettel csak egy nagyon szűk határidejű időpontban lett volna lehetőség közmeghallgatásra és mi erről nem lettünk tájékoztatva ezért a közmeghallgatás átcsúszott 2022. január 14.-re. Ennek következtében a feladat alapú támogatásra benyújtott pályázatunk elutasításra került. Ez a hiány hatalmas kiesést jelent nekünk. Emiatt már beszéltem Dr. Pajtók Gábor képviselőúrral a pályázat kedvezőtlen elbírálásának megfellebbezése miatt. Tudomásom van róla, hogy több kisebbségi önkormányzat is hasonló helyzetbe van ezért bízok a kedvező elbírálásban. Kérem fogadjátok el a fellebbezési indítványomat.

*A Képviselő testületnek az elnök előterjesztésével kapcsolatban kérdése, észrevétele nem volt, egyhangú szavazással (négy igen szavazattal) az alábbi határozatot fogadták el:*

**11/2022. (V.13.) RNÖ határozat**

A Kerecsendi Roma Nemzetiségi Önkormányzat jóváhagyta a fellebbezési javaslatot a feladat alapú támogatási pályázat elutasítása miatt.

Felelős: Suha József elnök

Határidő: június 9.

1. **napirendi pont:**

**Suha József elnök**

Remélem mindannyian megkaptátok a Berekerdő Óvoda meghívóját a június 3.-i ballagási ünnepségre. Kérem, hogy közülünk valaki mindenképpen vegyen részt rajta és köszönje meg nevünkben az általuk nyújtott támogatást.

**Váradi Tiborné**

Én mindenképpen ott leszek így ezzel nem lesz gond.

**Suha József elnök**

Következőnek szeretném megkérni a képviselőket, hogy a szokásos módon a tiszteletdíjunkról lemondva szervezzük meg az idei évi kirándulást. Javaslom, hogy idén Nagykanizsára menjünk kirándulni mert ott Fehér Ildikó ingyenes szállást ajánlott fel számunkra. A kérdés az lenne, hogy mennyit költsünk rá. Szerintem 1 éjszakára kellene mennünk és így 2 napos legyen a kirándulás, pénteki indulással és július közepén-végén. Az megfelel-e a képviselőknek, ha 300 ft kiadást tervezünk be ennek megvalósítására.

**Burai József képviselő**

Én azt javasolnám, hogy ezt a kirándulást csak akkor valósítsuk meg ha a feladat alapú támogatást sikerül megkapnunk mert az augusztus 6.-ra tervezett Romanap is drága lesz és nem fog semmi pénz maradni a számlán.

**Suha József elnök**

A Romanap szervezésekor több meghívható vendég neve is felmerült, mint a Horváth family, Kis Grofó, Dombi Emmanuel helyi lakos, Mezőszemere Táncegyüttes, Parádi Táncegyüttes és GwM. – Varga Márk. Kis Grofó lenne a legjobb, de ő nagyon drága.

**Nagy Ferenc elnök-helyettes**

250 ezer Ft-ot nyertünk a rendezvényen történő étkeztetésre, amiből egy állófogadást lehetne lebonyolítani. Valamint tájékoztatnálak benneteket, hogy a romanap szervezése a polgárőrséggel közösen történik, együtt kerül majd lebonyolításra.

**Suha József elnök**

Jó lenne rendbe tenni a sárga iskola falán található Roma Háborús Hősök emlékművet, valamint indítványozom a Községház falán kifüggesztett Cigány Kisebbségi Önkormányzat Roma Nemzetiségi Önkormányzat feliratra cserélését, de ráér.

**Nagy Ferenc elnök-helyettes**

A Dankó Pista utcában található kőhíd erőteljesen felújításra szorul, pótolni kell a korlátot.

**Suha József elnök**

A Dankó utca végén nem lehet megfordulni a jövőben mikor lesz rá költségvetési keret érdemes lenne egy fordulót kiépíteni az utcában. Valamint javaslom, hogy a következő ülésünkre hívjuk meg Elekné Katalint a Máltai Szeretetszolgálattól.

*A Képviselő-testületnek az elnök és az elnök-helyettes előterjesztéseivel kapcsolatban kérdése észrevétele nem volt, egyhangú szavazással (négy igen szavazattal) az alábbi határozatokat fogadták el:*

**12/2022 (V.13.) RNÖ határozat**

A Kerecsendi Roma Nemzetiségi Önkormányzat megtárgyalta az 2022.-es évi kirándulás költségvetésére vonatkozó javaslatot, mely alapján az 300.000 Ft költségvetéssel kerül megszervezésre.

Felelős: Suha József elnök

Határidő: június 9.

**13/2022 (V.13.) RNÖ határozat**

A Kerecsendi Roma Nemzetiségi Önkormányzat megtárgyalta a 2022.08.06. dátumra tervezett Romanap megszervezésére tett javaslatot mely alapján elfogadták a tervezett fellépők listáját és 250.000 Ft összegből egy állófogadás lebonyolítását. A Romanap megszervezésére a Kerecsendi Roma Nemzetiségi Önkormányzat 500.000 Ft pályázati támogatásban részesült. További 700.000 Ft pályázati támogatásban részesült roma kulturális nap megvalósításra.

Felelős: Suha József elnök

Határidő: június 9.

**14/2022 (V.13.) RNÖ határozat**

A Kerecsendi Roma Nemzetiségi Önkormányzat jóváhagyta a Heves Megyei „Ki mit tud?” vetélkedőn résztvevő roma gyermekek támogatását és azok szállításában való közreműködést a rendezvény helyszínére.

Felelős: Suha József elnök

Határidő: június 9.

**15/2022 (V.13.) RNÖ határozat**

A Kerecsendi Roma Nemzetiségi Önkormányzat megtárgyalta Elekné Katalin következő testületi ülésre való meghívására vonatkozó javaslatot és elfogadta azt.

Felelős: Suha József elnök

Határidő: június 9.

**16/2022 (V.13.) RNÖ határozat**

A Kerecsendi Roma Nemzetiségi Önkormányzat jóváhagyja a Kerecsend, Dankó Pista utcában található kőhíd korlátjának pótlására tett javalatot. A Képviselő testület megbízza Nagy Ferenc elnökhelyettest a beszerzéssel, valamint a munkák elvégeztetésével.

Felelős: Nagy Ferenc elnök-helyettes

Határidő: június 9.

**17/2022 (V.13.) RNÖ határozat**

A Kerecsendi Roma Nemzetiségi Önkormányzat megtárgyalta és elfogadta az RNÖ iroda épületén lévő Roma Háborús Hősök emlékmű helyreállítását, annak megvalósításra 60.000 Ft költségvetési keretet biztosít. A Képviselő testület megbízza Nagy Ferenc elnökhelyettest a beszerzéssel, valamint a munkák elvégeztetésével.

Felelős: Nagy Ferenc elnök-helyettes

Határidő: június 9.

*Mivel több észrevétel, hozzászólás nem érkezett, Suha József elnök bezárta az ülést.*

Kerecsend, 2022.05.23.

Suha József Nagy Ferenc

elnök elnök-helyettes